
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


21 Μαΐου 2019 


ΤΕΥΧΟΣ ΤΕΤΑΡΤΟ 


Αρ 


. Φύλλου 240 


ΔΙΑΤΑΓΜΑΤΑ 


Έγκριση πολεοδομικής μελέτης περιοχής Β' κα¬ 
τοικίας σε έκταση ιδιοκτησίας του «Παραθερι- 
στικού Οικοδομικού Συνεταιρισμού Υπαλλήλων 
Ο.Τ.Ε. Νομού Ηρακλείου» στη θέση «Νησά - Αγο¬ 
ραστή» περιοχής Μιλάτου της Δημοτικής Ενό¬ 
τητας Βραχασίου του Δήμου Αγίου Νικολάου 
(ν. Λασιθίου) και επικύρωση καθορισμού οριο- 
γραμμών ρεμάτων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1 .Τις διατάξεις του άρθρου 24 του ν. 2508/1997 «Βιώ¬ 
σιμη οικιστική ανάπτυξη των πόλεων και οικισμών της 
χώρας και άλλες διατάξεις» (Α' 124). 

2. Τις διατάξεις των άρθρων 152 (παρ. 1 και 2), 153 
(παρ. 1, 2 και 3), 154, 160 (παρ. 1 και 2) και 161 (παρ. 
1) του Κώδικα Βασικής Πολεοδομικής Νομοθεσίας που 
κυρώθηκε με το άρθρο μόνο του από 14-7-1999 π.δ/ 
τος (Δ'580). 

3. Τις διατάξεις των άρθρων 7,11,12,14,15,19 και 31 
(παρ. 1) του ν. 4067/2012 «Νέος Οικοδομικός Κανονισμός» 
(Α' 79), όπως τα άρθρα 7,11,12,15 και 19 τροποποιήθη¬ 
καν με το άρθρο 20 του ν. 4258/2014 «Διαδικασία Ορι- 
οθέτησης και ρυθμίσεις θεμάτων για τα υδατορέματα - 
ρυθμίσεις Πολεοδομικής νομοθεσίας και άλλες διατά¬ 
ξεις» (Α' 94) και το άρθρο 7 του ν. 4315/2014 «Πράξεις 
εισφοράς σε γη και σε χρήμα - Ρυμοτομικές απαλλοτρι¬ 
ώσεις και άλλες διατάξεις» (Α'269) και όπως η παρ. 1 του 
άρθρου 31 αντί καταστάθηκε με την παρ. 2 του άρθρου 
62 του ν. 4280/2014 (Α' 159). 

4. Τις διατάξεις του άρθρου 26 του ν. 4280/2014 «Πε¬ 
ριβαλλοντική αναβάθμιση και ιδιωτική πολεοδόμηση - 
Βιώσιμη οικιστική ανάπτυξη, Ρυθμίσεις δασικής νομο¬ 
θεσίας και άλλες διατάξεις» (Α' 159). 

5. Τις διατάξεις των παρ. 1, 2 και 3 του άρθρου 6 του 
ν. 880/1979 (Α' 58), όπως η παρ. 3 συμπληρώθηκε με το 
άρθρο 6 (παρ. 1γ) του ν. 2052/1992 (Α'94) και αντικατα- 
στάθηκε με το άρθρο 5 του ν. 3010/2002 «Εναρμόνιση 
του ν. 1650/1986 με τις οδηγίες 97/11 Ε.Ε. και 96/61 Ε.Ε., 
διαδικασία οριοθέτησης και ρυθμίσεις θεμάτων για τα 


υδατορέματα και άλλες διατάξεις» (Α' 91) καθώς και τις 
διατάξεις των άρθρων 3 και 9 του ν. 4258/2014 (Α' 94). 

6. Τις διατάξεις του άρθρου 90 του Κώδικα Νομοθεσίας 
για την Κυβέρνηση και τα κυβερνητικά όργανα, που κυ¬ 
ρώθηκε με το άρθρο πρώτο του π.δ/τος 63/2005 (Α' 98). 

7. Την υπ' αριθμ. 25291/25-6-2003 απόφαση της 
Υπουργού Περιβάλλοντος, Χωροταξίας και Δημοσίων 
Έργων «Έγκριση Περιφερειακού Πλαισίου Χωροταξικού 
Σχεδιασμού και Αειφόρου Ανάπτυξης Περιφέρειας Κρή¬ 
της» (Β' 1486). 

8. Την υπ' αριθμ. οικ. 171554/18-3-2014 απόφαση 
του Υπουργού Περιβάλλοντος, Ενέργειας και Κλιματι¬ 
κής Αλλαγής «Έγκριση Περιβαλλοντικών Όρων (ΑΕΠΟ) 
του έργου που αφορά στην πολεοδόμηση ως Περιοχής 
Ειδικά Ρυθμιζόμενης Πολεοδόμησης (ΠΕΡΠΟ) προς εξυ¬ 
πηρέτηση παραθεριστικής κατοικίας, έκτασης 291,85 
στρεμμάτων καθώς και στην κατασκευή των βασικών 
δικτύων υποδομής, στη θέση "ΝΗΣΑ - ΑΓΟΡΑΣΤΗ"της 
πρώην Κοινότητας Βραχασίου Μιλάτου Λασιθίου και νυν 
Δήμου Αγίου Νικολάου Κρήτης, ιδιοκτησίας του Παρα- 
θεριστικού Οικοδομικού Συνεταιρισμού Υπαλλήλων ΟΤΕ 
Νομού Ηρακλείου» (ΑΔΑ: ΒΙΞ90-6ΓΓ). 

9. Την υπ'αριθμ. 26872/13-6-2008 απόφαση του Υφυ¬ 
πουργού Περιβάλλοντος, Χωροταξίας και Δημοσίων 
Έργων «Έγκριση γενικών κατευθύνσεων ειδικά ρυθμι- 
ζόμενης πολεοδομικής δραστηριότητας (Π.Ε.Ρ.Π.Ο) 
ιδιοκτητών γης στην εκτός σχεδίου πόλεως και εκτός 
οικισμών προ του 1923 καθώς και εκτός οικισμών μέχρι 
2.000 κατοίκους περιοχή στο Νομό Λασιθίου» (ΑΑΠ 284). 

10. Την υπ'αριθμ. 2581/15-11-2005 απόφαση του 
Γενικού Γραμματέα Περιφέρειας Κρήτης «Επικύρωση 
οριογραμμών ρεμάτων στην περιοχή Νήσα Μιλάτου 
του Δήμου Νεάπολης Ν. Λασιθίου, ιδιοκτησίας Παρα- 
θεριστικού Οικοδομικού Συνεταιρισμού Υπαλλήλων ΟΤΕ 
Ηρακλείου» (Δ' 1366). 

11. Την υπ'αριθμ. 2821/10-9-2012 απόφαση του Γε¬ 
νικού Γραμματέα Αποκεντρωμένης Διοίκησης Κρήτης 
«Έγκριση Σχεδίου Χωρικής και Οικιστικής Οργάνωσης 
Ανοικτής Πόλης (ΣΧΟΟΑΠ) του τέως Δήμου Νεάπολης 
και τέως κοινότητας Βραχασίου (σήμερα Δημοτικών Ενο¬ 
τήτων του Δήμου Αγ. Νικολάου)» (ΑΑΠ 383). 

12. Το υπ' αριθμ. 108486/11 -12-2008 έγγραφο της Ει¬ 
δικής Υπηρεσίας Περιβάλλοντος - Τμήμα Β'του Υπουρ¬ 
γείου Περιβάλλοντος, Χωροταξίας και Δημοσίων Έργων 

Τεύχος Δ' 240/2 Ί .05.2019 


«Γνωμοδότηση για τη "Χορήγηση βεβαίωσης κατά την 
παρ. 6 του άρθρου 24 του ν. 2508/1997"για την οικιστική 
αξιοποίηση (Οικοδομικός Συνεταιρισμός) έκτασης 300 
(301.141,56 ιη 2 ) στρεμμάτων περίπου, στη θέση "ΝΗΣΑ - 
ΑΓΟΡΑΣΤΗ" στο Τοπικό Διαμέρισμα Μιλάτου, της κοινό¬ 
τητας Βραχασίου του Νομού Λασιθίου, ιδιοκτησίας των 
Υπαλλήλων ΟΤΕ Νομού Ηρακλείου, για την εξυπηρέτηση 
χρήσεων παραθεριστικής κατοικίας». 

13. Το υπ'αριθμ. 4110/25-1-2012 έγγραφο της Διεύθυν¬ 
σης Πολεοδομικού Σχεδιασμού - Τμήμα Β'του Υπουρ¬ 
γείου Περιβάλλοντος, Ενέργειας και Κλιματικής Αλλαγής 
«Χορήγηση βεβαίωσης βάσει της παρ. 6 του άρθρου 
24 ν. 2508/1997 για πολεοδόμηση έκτασης 291,85 στρ. 
περίπου, ιδιοκτησίας"ΠΑΡΑΘΕΡΙΣΤΙΚΟΥ ΟΙΚΟΔΟΜΙΚΟΥ 
ΣΥΝΕΤΑΙΡΙΣΜΟΥ Ο.Τ.Ε ΝΟΜΟΥ ΗΡΑΚΛΕΙΟΥ" στη θέση 
"Νήσα - Αγοραστή" περιοχής Μιλάτου, Περιφερειακής 
Ενότητας Λασιθίου». 

14. Το υπ'αριθμ 1364/3-4-2015 έγγραφο του Πράσινου 
Ταμείου. 

15. Το υπ'αριθμ. 1673/19-1-2018 έγγραφο της Διεύ¬ 
θυνσης Περιβαλλοντικής Αδειοδότησης - Τμήμα Δ'του 
Υπουργείου Περιβάλλοντος και Ενέργειας. 

16. Την υπ'αριθμ. 92/2015 γνωμοδότηση του Δημο¬ 
τικού Συμβουλίου Δήμου Αγίου Νικολάου (ν. Λασιθίου). 

17. Το υπ'αριθμ. 35/9-7-2015 υπηρεσιακό σημείωμα 
της Διεύθυνσης Πολεοδομικού Σχεδιασμού και Τράπε¬ 
ζας Γης του Υπουργείου Παραγωγικής Ανασυγκρότησης, 
Περιβάλλοντος και Ενέργειας. 

18. Την υπ'αριθμ. 696/19-12-2018 συμβολαιογραφική 
πράξη ενώπιον της Συμβολαιογράφου Ηρακλείου Ειρή¬ 
νης Γερακιανάκη περί παραχώρησης και μεταβίβασης 
στο Δήμο Αγίου Νικολάου των κοινοχρήστων - κοινω¬ 
φελών και ειδικών χρήσεων χώρων. 

19. Την υπ'αριθμ. 73/συν. 11 η/5-12-2014 γνωμοδότη¬ 
ση του Κεντρικού Συμβουλίου Πολεοδομικών Θεμάτων 
και Αμφισβητήσεων (ΚΕ.ΣΥ.ΠΟ.Θ.Α.). 

20. Το γεγονός ότι από τις κανονιστικές διατάξεις του 
παρόντος δ/τος δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου ΟΤΑ. 

21. Την υπ'αριθμ. 27/2019 γνωμοδότηση του Συμβου¬ 
λίου της Επικράτειας, με πρόταση του Υπουργού Περι¬ 
βάλλοντος και Ενέργειας, αποφασίζουμε: 

Άρθρο 1 

Επικυρώνεται ο καθορισμός των οριογραμμών των 
ρεμάτων που βρίσκονται σε έκταση ιδιοκτησίας του «Πα- 
ραθεριστικού Οικοδομικού Συνεταιρισμού Υπαλλήλων 
Ο.Τ.Ε. Νομού Ηρακλείου» στη θέση «Νησά - Αγοραστή» 
περιοχής Μιλάτου της Δημοτικής Ενότητας Βραχασί¬ 
ου του Δήμου Αγίου Νικολάου (ν. Λασιθίου), όπως οι 
οριογραμμές αυτές θεωρήθηκαν και φαίνονται με μπλε 
γραμμή και με τις συντεταγμένες των κορυφών τους στα 
διαγράμματα του άρθρου 2 του παρόντος. 

Άρθρο 2 

Εγκρίνεται το πολεοδομικό σχέδιο περιοχής Β' κατοι¬ 
κίας σε έκταση 291,85 στρεμμάτων περίπου, ιδιοκτησί¬ 
ας του «Παραθεριστικού Οικοδομικού Συνεταιρισμού 


Υπαλλήλων Ο.Τ.Ε. Νομού Ηρακλείου» στη θέση «Νησά - 
Αγοραστή» περιοχής Μιλάτου της Δημοτικής Ενότητας 
Βραχασίου του Δήμου Αγίου Νικολάου (ν. Λασιθίου), 
με τον καθορισμό οικοδομήσιμων χώρων, οδών, πεζο¬ 
δρόμων, χώρων πρασίνου, πρασίνου - παιδικής χαράς, 
αναψυχής - πολιτισμού, αθλητικών εγκαταστάσεων, 
εμπορικού κέντρου, στάθμευσης αυτοκινήτων, χώρου 
πρασίνου - αναψυχής - αθλητισμού, χώρου αναψυχής - 
δεξαμενής νερού, χώρου γραφείων συνεταιρισμού - 
πολιτιστικών - ιατρείου - εκπαίδευσης - πρόνοιας, ανοι¬ 
κτού θεάτρου, παιδικής χαράς, εκκλησίας, εγκαταστά¬ 
σεων βιολογικού καθαρισμού, όπως φαίνονται στα δύο 
(2) σχετικά πρωτότυπα διαγράμματα σε κλίμακα 1:1.000, 
που θεωρήθηκαν απότον Προϊστάμενο της Διεύθυνσης 
Τοπογραφικών Εφαρμογών με την υπ'αριθμ. 16514/2019 
πράξη του και που αντίτυπά τους σε φωτοσμίκρυνση 
συνδημοσιεύονται με το παρόν διάταγμα. 

Άρθρο 3 

Εγκρίνεται, όπως διατυπώνεται στα επόμενα άρθρα, 
ο πολεοδομικός κανονισμός της περιοχής, της οποίας 
το πολεοδομικό σχέδιο εγκρίνεται με το άρθρο 2 του 
παρόντος. 

Άρθρο 4 

Στους οικοδομήσιμους χώρους των Ο.Τ. που φαίνονται 
με το στοιχείο Α στα διαγράμματα του άρθρου 2 του 
παρόντος επιτρέπεται η χρήση μόνο κατοικίας. 

Άρθρο 5 

Στο πρόσωπο των οικοδομήσιμων οικοπέδων που 
βρίσκονται στην περιοχή, της οποίας το σχέδιο εγκρί- 
νεται με το άρθρο 2 του παρόντος, επιβάλλεται προκήπιο 
πλάτους τεσσάρων (4,00) μέτρων, όπως φαίνεται στα 
διαγράμματα του ανωτέρω άρθρου 2. 

Άρθρο 6 

Τα ελάχιστα όρια εμβαδού και προσώπου καθώς και 
οι λοιποί όροι και περιορισμοί δόμησης των οικοπέδων 
καθορίζονται ως εξής: 

Α. Για τους οικοδομήσιμους χώρους με χρήση μόνο 
κατοικίας (Ο.Τ. με το στοιχείο Α): 

1. Ελάχιστο πρόσωπο: δεκαπέντε μέτρα (15,00 μ.). 

2. Ελάχιστο εμβαδόν: πεντακόσια τετραγωνικά μέτρα 
(500 τ.μ.). 

3. Μέγιστο ποσοστό κάλυψης οικοπέδου: τριάντα τοις 
εκατό (30%) της επιφάνειας τους. 

4. Συντελεστής δόμησης: είκοσι πέντε εκατοστά (0,25) 
με μέγιστο εμβαδόν δομημένης επιφάνειας εκατόν είκο¬ 
σι τετραγωνικά μέτρα (120 τ.μ.) ανά μερίδα. 

5. Μέγιστος αριθμός ορόφων: δύο (2). 

6. Μέγιστο επιτρεπόμενο ύψος των ανεγερθησομέ- 
νων κτιρίων: επτά μέτρα και μισό (7,50 μ.), μετρούμενο 
από το οριστικά διαμορφωμένο έδαφος. Στο παραπάνω 
ύψος δεν συμπεριλαμβάνεται το ύψος της στέγης, η κα¬ 
τασκευή της οποίας είναι υποχρεωτική. 

Β. Για τους λοιπούς χώρους κοινωφελών και ειδικών 
χρήσεων ως ακολούθως: 

1. Στους χώρους με χρήση «ΕΜΠΟΡΙΚΟ ΚΕΝΤΡΟ» (Ο.Τ. 
13α, 68 και 51): 

α. Μέγιστο ποσοστό κάλυψης: τριάντα πέντε τοις εκα¬ 
τό (35%) της επιφάνειας κάθε χώρου, 
β. Συντελεστής δόμησης: είκοσι πέντε εκατοστά (0,25). 
γ. Μέγιστο επιτρεπόμενο ύψος των ανεγερθησομέ- 
νων κτιρίων: επτά μέτρα και μισό (7,50 μ.), μετρούμενο 
από το οριστικά διαμορφωμένο έδαφος. Στο παραπά¬ 
νω ύψος δεν συμπεριλαμβάνεται το ύψος της στέγης, η 
κατασκευή της οποίας είναι υποχρεωτική, σε ποσοστό 
τουλάχιστον πενήντα τοις εκατό (50%) της συνολικής 
οριζόντιας προβολής των επικαλύψεων του κτιρίου. 

2. Στο χώρο με χρήση «Γραφεία Συν/σμου - πολιτιστικά - 
ιατρείο εκπαίδευση - πρόνοια» (ΟΤ 35), στους χώρους με 
χρήση «αναψυχή» (ΟΤ 52,34,45) και στο χώρο «υπαίθρι¬ 
ων πολιτιστικών εγκαταστάσεων» (ΟΤ 53): 

α. Μέγιστο ποσοστό κάλυψης: σαράντα τοις εκατό 
(40%) της επιφάνειας κάθε χώρου, 
β. Συντελεστής δόμησης: τρία δέκατα (0,3). 
γ. Μέγιστο επιτρεπόμενο ύψος των ανεγερθησομέ- 
νων κτιρίων: επτά μέτρα και μισό (7,50 μ.), μετρούμενο 
από το οριστικά διαμορφωμένο έδαφος. Στο παραπά¬ 
νω ύψος δεν συμπεριλαμβάνεται το ύψος της στέγης, η 
κατασκευή της οποίας είναι υποχρεωτική, σε ποσοστό 
τουλάχιστον πενήντα τοις εκατό (50%) της συνολικής 
οριζόντιας προβολής των επικαλύψεων του κτιρίου. 

3. Στους χώρους με χρήση «αθλητικές εγκαταστάσεις» 
(Ο.Τ. 13β,36και 74): 

α. Μέγιστο ποσοστό κάλυψης: έξι τοις εκατό (6%) της 
επιφάνειας κάθε χώρου. 

β. Συντελεστής δόμησης: τέσσερα εκατοστά (0,04). 
γ. Μέγιστο επιτρεπόμενο ύψος των ανεγερθησομένων 
κτιρίων: πέντε μέτρα (5,00 μ.) 

4. Στο χώρο με χρήση «εκκλησία» ΟΤ 19: 

α. Μέγιστο ποσοστό κάλυψης: δέκα τοις εκατό (10%) 
της επιφάνειας του. 

β. Συντελεστής δόμησης: δεκαπέντε εκατοστά (0,15). 
γ. Μέγιστο επιτρεπόμενο ύψος των ανεγερθησομέ- 
νων κτιρίων: δέκα μέτρα και εβδομήντα πέντε εκατοστά 
(10,75 μ.), μετρούμενο από το οριστικά διαμορφωμένο 
έδαφος. 

5. Στο χώρο με χρήση «βιολογικός καθαρισμός» ΟΤ 38: 
α. Μέγιστο ποσοστό κάλυψης: δέκα τοις εκατό (10%) 

της επιφάνειας του. 

β. Συντελεστής δόμησης: δέκα εκατοστά (0,10). 
γ. Μέγιστο επιτρεπόμενο ύψος των ανεγερθησομένων 
κτιρίων: πέντε μέτρα (5 μ.). 

δ. Στο χώρο βιολογικού καθαρισμού (Ο.Τ.38) καθορί¬ 
ζεται κόκκινο περίγραμμα για την ανέγερση των εγκατα- 
στάσεών του, όπως φαίνεται στο διάγραμμα του άρθρου 
2 του παρόντος. 

Γ. Επιπλέον των ανωτέρω καθορίζονται οι ακόλουθοι 
πρόσθετοι όροι δόμησης και μορφολογικοί περιορισμοί: 

1. Απαγορεύεται η κατασκευή κτιρίων σε υποστυ¬ 
λώματα. 


2. Επιβάλλεται η πρόβλεψη δύο (2) θέσεων στάθμευ¬ 
σης ανά κατοικία. 

3. Απαγορεύεται η κατασκευή συνεχούς περιμετρικού 
εξώστη. 

4. Επιτρέπεται η εγκατάσταση ηλιακών συλλεκτών 
μόνο εφόσον η συλλεκτική επιφάνεια ενσωματώνεται 
πλήρως στην επιφάνεια της στέγης, το δε δοχείο αποθή¬ 
κευσης να βρίσκεται στο εσωτερικό του κτιρίου. 

5. Απαγορεύεται η τοποθέτηση διαφημίσεων και δια¬ 
φημιστικών πινακίδων στις κατοικίες, στους ελεύθερους 
χώρους καθώς και στους πεζόδρομους. Επιτρέπεται 
μόνο η τοποθέτηση πινακίδων που πληροφορούν για 
τη θέση των λοιπών, πλην κατοικίας χώρων και αφορούν 
στις δραστηριότητες του οικισμού. Οι πινακίδες ανα¬ 
γράφονται στην ελληνική γλώσσα. Σε περίπτωση που 
απαιτείται ξενόγλωσση πινακίδα τοποθετείται κάτωθεν 
της ελληνικής με μικρότερα γράμματα. 

6. Για οποιοδήποτε έργο στους κοινόχρηστους χώρους 
της έκτασης του Οικοδομικού Συνεταιρισμού απαιτείται 
η προηγούμενη έγκριση του Διοικητικού Συμβουλίου 
αυτού. 

7. Δεν επιτρέπεται η τοποθέτηση ατομικών κεραιών 
τηλεόρασης. Επιβάλλεται η εγκατάσταση κεντρικής κε¬ 
ραίας τηλεοπτικής λήψης. 

8. Πριν από κάθε εκσκαφική εργασία απαιτείται η 
έγκαιρη και έγγραφη ειδοποίηση των αρμοδίων υπηρε- 
σιώντου Υπουργείου Πολιτισμού και Αθλητισμού, ώστε 
όλες οι εργασίες να εκτελούνται υπό την εποπτεία του 
αρχαιοφύλακα της περιοχής. 

Δ. Επιβάλλεται η τήρηση των όρων και προϋποθέσεων 
που προβλέπονται: 

α. Στην υπ'αριθμ. οικ. 171554/18-3-2014 απόφαση του 
Υπουργού ΠΕΚΑ περί έγκρισης των περιβαλλοντικών 
όρων (ΑΕΠΟ) του έργου. 

β. Στο υπ' αριθμ. 31267/10-8-2009 έγγραφο της Διεύ¬ 
θυνσης Οικοδομικών και Κτιριοδομικών Κανονισμών - 
Τμήμα Γ του ΥΠΕΧΩΔΕ, με το οποίο εγκρίθηκε η μελέτη 
γεωλογικής καταλληλότητας της περιοχής. 

Άρθρο 7 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος και Ενέργειας αναθέ¬ 
τουμε τη δημοσίευση και εκτέλεση του παρόντος δια¬ 
τάγματος. 

Αθήνα, 17 Απριλίου 2019 

Ο Πρόεδρος της Δημοκρατίας 

ΠΡΟΚΟΠΙΟΣ Β. ΠΑΥΛΟΠΟΥΛΟΣ 

Ο Υπουργός Περιβάλλοντος και Ενέργειας 

ΓΕΩΡΓΙΟΣ ΣΤΑΘΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: \ν\ν\νλΧ.^χ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι :■ ' .'^ιΙΠ σοτ. Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 


























